# data[].attributes.body
Πατήσια - Αθήνα. Μία διαδρομή.
8:30πμ. Η περιπέτειά μας ξεκινά.
Αφετηρία: 68ο Γυμνάσιο.
Θύσσου - Τράλλεων - Ηρακλείου - Σταθμός Άνω Πατησίων - Θησείο - Αγίων Ασωμάτων - Αποστόλου Παύλου - Διονυσίου Αρεοπαγίτου - Πλάκα (Αδριανού) - Μοναστηράκι και επιστροφή.

# data[].attributes.body
ΘΗΣΕΊΟ – ΣΤΗΛΕΣ ΟΛΥΜΠΙΟΥ ΔΙΟΣ

ΟΔΟΙΠΟΡΙΚΟ

14.12.2016

Για δεκαετίες, οι αρχαιολόγοι και οι πολεοδόμοι είχαν το όνειρο της ενοποίησης των αρχαιολογικών τοποθεσιών του ιστορικού κέντρου και η πρώτη φάση έχει πλέον ολοκληρωθεί. Ένα μεγάλο υπαίθριο μουσείο απλώνεται μπροστά στα μάτια σας. Τώρα μπορείτε να δείτε, το Ναό του Ολυμπίου Διός, την Ακρόπολη, τον λόφο του Φιλοπάππου, την Αρχαία Αγορά και το Κοιμητήριο του Κεραμεικού χωρίς να πρέπει να περπατήσετε σε πολύβουους και μπολοκαρισμένους, από την κίνηση, δρόμους.

Ο περίπατός μας θα ξεκινήσει από το Θησείο, και θα καταλήξει στο τέλος της οδού Διονυσίου Αρεοπαγίτου – απέναντι από τον Ναό του Ολυμπίου Διός.

Θησείο:  Μετά την ολοκλήρωση της πεζοδρόμησης, η περιοχή αναγεννήθηκε. Νέες καφετέριες άνοιξαν, καταλαμβάνοντας μέρος του πεζόδρομου με τους υπαίθριους χώρους τους.
Πλατεία Ασωμάτων και οδός Ερμού. Η Πλατεία Ασωμάτων οφείλει το παράξενο όνομά της στη μικροσκοπική Βυζαντινή εκκλησία των Αγίων Ασωμάτων που χρονολογείται από τον 11ο αιώνα μ.Χ.. Το εσωτερικό της είναι διακοσμημένο με τοιχογραφίες, πιθανόν του 17ου αιώνα.

Από το σημείο αυτό μέχρι και την οδό Πειραιώς η οδός Ερμού πεζοδρομήθηκε. Τα μνημεία βρίσκονται κάτω από το επίπεδο του δρόμου και επομένως έχουμε μία πανοραμική θέα. Εδώ είναι μία περιοχή που μπορούμε να καθήσουμε για ξεκούραση.

Η οδός Μεληδόνη, ένας άλλος δρόμος που μπορούμε να περπατήσουμε, και στον οποίο θα βρούμε το Μουσείο Σύγχρονης Κεραμικής και μία από τις μεγαλύτερες Εβραϊκές Συναγωγές της Αθήνας.

Στο τέλος του πεζόδρομου της οδού Ερμού, βρίσκεται το εντυπωσιακότερο βιομηχανικό συγκρότημα της πόλης, το Γκάζι, στην οδό Πειραιώς (Παναγή Τσαλδάρη). Υπάρχουν σχέδια για τη δημιουργία ενός μεγάλου αστικού πάρκου αφιερωμένου στις τέχνες, το κεντρικό σημείο του οποίου θα είναι το νέο κτήριο της Όπερας της Αθήνας.

Επιστρέφουμε στο Θησείο και συνεχίζουμε την Αγίων Ασωμάτων. Ακολουθώντας δεξιά την Επταχάλκου και την Θεσσαλονίκης στην συνέχεια, θα καταλήξουμε στο Πολιτιστικό Κέντρο Αθηνών "Μελίνα Μερκούρη", στεγασμένο σε ένα παλιό εργοστάσιο καπέλων γνωστό ως Πουλόπουλος.

Αριστερά μας ο Ναός του Ηφαίστου.

Συνεχίζουμε στην Αποστόλου Παύλου και συναντάμε την πλατεία …

Πολλοί δε γνωρίζουν ότι η πλατεία Θησείου πήρε το όνομά της από λάθος των αρχαιολόγων, οι οποίοι θεώρησαν ότι ο ναός του Ηφαίστου ήταν ναός του Θησέα. Ωστόσο το καινούριο όνομα της πλατείας (βάσει απόφασης του Δήμου Αθηναίων) δεν ήταν… λάθος, γιατί η Ζακλίν ντε Ρομιγί μάς ήξερε όλους εμάς, τους Έλληνες, παρόλο που στη χώρα μας είναι γνωστή κυρίως στους κλασικούς φιλολόγους. Και ως Γαλλίδα ελληνίστρια είχε δύο πατρίδες, όντας κοντά τόσο στον γαλλικό όσο και στον ελληνικό πολιτισμό.

Ανηφορίζοντας, αριστερά μας βλέπουμε την Αρχαία Αγορά, και τον ΆρειοΠάγο, στα αριστερά μας και τον Λόφο της Πνύκας στα δεξιά μας. Ανεβαίνοντας δεξιά θα παρατηρήσετε ένα εξαιρετικό μωσαϊκό με πολύπλοκο γεωμετρικό σχήμα, πιθανόν το πάτωμα ενός αρχαίου μαυσωλείου. Στα δεξιά σας, στην άκρη του λόφου της Πνύκας, βρισκονται οι σπηλιές της πηγής της Πνύκας, μίας από τις πιο φημισμένες πηγές κατά την αρχαιότητα και δίπλα της βρίσκεται ο Βωμός του Πανός, λαξευμένος στους βράχους.

Συνεχίζουμε στην Διονυσίου Αρεοπαγίτου. Εδώ είναι ένα από τα ωραιότερα σημεία για να ξαποστάσουμε και να απολαύσουμε κάτι δροσερό. Και φυσικά, είναι ένα από τα καλύτερα σημεία για να απολαύσουμε τη θέα της Ακρόπολης.

Στα δεξιά μας θα συναντήσουμε έναν χώρο πρόσφατων ανασκαφών. Πρόκειται για τον Βωμό των Νυμφών, όπου οι νεόνυμφοι της αρχαίας Ελληνικής πόλης συνήθιζαν να κάνουν τάματα.

Κάντε μία παράκαμψη αριστερά, για να δείτε το φημισμένο Ωδείο Ηρώδου Αττικού, το Ηρώδειο, όπου φιλοξενούνται οι κύριες εκδηλώσεις του Φεστιβάλ Αθηνών (μέρος του Ελληνικού Φεστιβάλ) κάθε καλοκαίρι. Το Ηρώδειο έχει ημικυκλικό σχεδιασμό με μία επιβλητική πρόσοψη (28 m /91,8 ft ύψος). Μπορεί να φιλοξενήσει μέχρι 6.000 θεατές. Ο τοίχος της σκηνής ήταν πλούσια διακοσμημένος αλλά δυστυχώς καταστράφηκε, πιθανόν το 267 μ.Χ.,από τους Ερούλους, μία φυλή Γερμανών βαρβάρων που κατέστρεψαν τα περισσότερα από τα θαυμάσια κτήρια της πόλης. Αξίζει να καθήσετε σε ένα από τα παγκάκια της πλατείας μπροστά από το κτήριο για να θαυμάσετε την ακουστική, ειδικά όταν λαμβάνει χώρα συναυλία κλασσικής μουσικής.

Συνεχίζουμε τον περίπατό μας και αρχαία απομεινάρια είναι ορατά μεταξύ των δέντρων.

Επιβάλλεται μία στάση για να θαυμάσετε τα όμορφα οικήματα του 19ου και του 20ου αιώνα στα αριστερά σας, σε στυλ artnouveau. Ιδιαίτερου ενδιαφέροντος είναι τα οικήματα με αριθμό 17 και 37, πανέμορφα κτήρια της εποχής του μεσοπολέμου.

Στα αριστερά σας καθώς ανεβαίνετε την οδό Διονυσίου Αρεοπαγίτου υψώνεται η Ακρόπολη με όλη τη μεγαλοπρέπειά της. Οι απότομοι βράχοι της νοτιο-ανατολικής πλαγιάς επιστέφονται με επιβλητικά τείχη, ακριβώς πίσω από τα οποία μπορείτε να δείτε τις κολώνες του Παρθενώνα.

Απέναντι, το νέο μουσείο της Ακρόπολης και δίπλα, Δίπλα, στην οδό Μακρυγιάννη, βρίσκεται η είσοδος του σταθμού μετρό "Ακρόπολη". Το Μετρό είναι πιθανόν ο καλύτερος τρόπος μετακίνησης για να πάτε στην αφετηρία του περιπάτου, αφού η εύρεση χώρου στάθμευσης σε αυτή την περιοχή είναι σχεδόν αδύνατη. Ακόμα και αν δεν αρέσκεστε να ταξιδεύετε με το Μετρό, αξίζει να ρίξετε μια ματιά στο εσωτερικό του σταθμού. Κάθε επίπεδο είναι διακοσμημένο με αντίγραφα γλυπτών του Παρθενώνα ενώ υπάρχει και μία έκθεση ευρημάτων που ήρθαν στην επιφάνεια κατά την κατασκευή του σταθμού Μετρό "Ακρόπολη".

Στη συμβολή των οδών Διονυσίου Αρεοπαγίτου και Βύρωνος παρατηρείτε το άγαλμα του Στρατηγού Μακρυγιάννη, του οποίου το όνομα φέρει η συνοικία λίγο νότια της Ακρόπολης.

Τα τελευταία εκατό μέτρα της οδού Διονυσίου Αρεοπαγίτου, δεν είναι ιδιαίτερα ελκυστικά, με τις δύο πλευρές του δρόμου να καταλαμβάνονται από μεταπολεμικά συγκροτήματα διαμερισμάτων. Απέναντι όμως βρίσκεται επιβλητικός ο Ναός του Ολυμπίου Διός.

# data[].attributes.headline
Σταυρούλα Βλασακάκη

# data[].attributes.subject
Σταυρούλα Βλασακάκη

# data[].attributes.body
Τις προάλλες είχαμε την ευκαιρία να πάμε στο Θησείο και να περιηγηθούμε στην γύρω περιοχή. Το μεταφορικό μας μέσο ήταν ο ηλεκτρικός σιδηρόδρομος. Λόγω του ότι ήταν πρωί, υπήρχαν πολλοί επιβάτες που πήγαιναν στη δουλειά τους και έτσι επικρατούσε ένα σχετικό στρίμωγμα. Παρόλα αυτά δεν αποτέλεσε αιτία δυσαρέστησης για εμένα. Αποβιβαστήκαμε στο σταθμό του Θησείου και από εκεί ξεκίνησε  η περιήγησή μας, μέχρι τις Στήλες του Ολυμπίου Διός.  Κατά τη διάρκεια του περιπάτου μας είδαμε αρκετά αρχαιολογικά μνημεία, και κτίρια, νεοκλασικά και μη. Εντύπωση μου έκανε το αστεροσκοπείο με την επιβλητική του κατασκευή και κάποιες νεοκλασικές κατοικίες απέναντι από την Ακρόπολη, οι οποίες διέθεταν εξαιρετική αρχιτεκτονική. Στην συνέχεια, περπατήσαμε μέχρι το Μοναστηράκι, που είχαμε την δυνατότητα να ξεκουραστούμε και από εκεί πήραμε τον ηλεκτρικό και επιστρέψαμε στο σχολείο μας. Όλο αυτό το οδοιπορικό ήταν πραγματικά μία πολύ ευχάριστη εμπειρία.